Sidsel Ben Semmane

Sidsel Ben Semmane (født 9. oktober 1988) er en dansk sanger som vant Dansk Melodi Grand Prix i 2006 med sangen «Twist of Love». Hun representerte Danmark i Eurovision Song Contest i Athen samme år, der sangen ble nummer 18 av 24. Hun opptrer under artistnavnet Sémmane.

Bakgrunn 
11. februar 2006 ble Semmane landskjent i Danmark da hun vant Dansk Melodi Grand Prix med sangen «Twist of Love», skrevet av Niels Drevsholt. Som 17-åring var hun den yngste vinneren av konkurransen til da. Sangen endte senere som nummer 18 i Eurovision-finalen i Athen samme år. Kun dager etter konkurransen slapp hun debutalbumet Where Are My Shoes?. Under artistnavnet Miss Lil' Ben ga hun ut sin første EP i april 2013, med tittelen Break It, produsert av Alex Mørch. Hun byttet senere artistnavn til Sémmane i 2017, da hun inngikk platekontrakt med det tyske plateselskapet What We Call Records. Der slapp hun «Nobody's Prey».

Semmane vokste opp i True, vest for Aarhus. I midten av 2000-årene bodde hun i landsbyen Adslev.

Referanser

Eksterne lenker 
 
 

Danske sangere
Deltakere i Eurovision Song Contest 2006
Vinnere av Dansk Melodi Grand Prix
Fødsler i 1988